《戏题辛叔仪花园》
宋代·冯山

前载闻君说种花，重来轩槛早芬葩。只知造化随人力，岂觉光芬换岁华。

风雨不容孤客赏，馨香宁待主翁誇。牡丹珍重偏开晚，料得开时已到家。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。